ZMLUVA  O POSKYTNUTÍ SLUŽIEB
č.  .....................
uzavretá v zmysle ust. § 269 ods. 2 zákona č. 513/1991 Zb. Obchodný zákonník v znení neskorších predpisov

Zmluvné strany:

Objednávateľ:
Názov:			Košický samosprávny kraj
Sídlo:			Námestie Maratónu mieru 1, 042 66 Košice
Štatutárny orgán:		Ing. Rastislav Trnka, predseda samosprávneho kraja
IČO:			35541016
Kontaktná osoba:		Mgr. Peter Kaščak, t.č. 055 7268 144
                                          e-mail: peter.kascak@vucke.sk
	 Bankové spojenie: 	Štátna pokladnica
      IBAN:                              SK52 8180 0000 0070 0018 6505 		
      (ďalej len „objednávateľ“)

 a
Poskytovateľ:
právnická osoba zapísaná v Obchodnom registri:

Obchodné meno: 			........................................ 
Sídlo: 				........................................
Štatutárny orgán: 	 		.......................................
IČO: 				........................................
DIČ:           			........................................
IČ DPH: 				........................................
Kontaktná osoba:			....................., t.č. ................, e-mail: .......................
Bankové spojenie:		 .......................................
Číslo účtu: 			........................ 
Zapísaná v Obchodnom registri Okresného súdu ............. v oddiele ....... vo vložke č. .........

fyzická osoba – podnikateľ:

Obchodné meno: 			..........................................
Miesto podnikania: 		..........................................
IČO: 				..........................................
DIČ: 				..........................................
IČ DPH: 				..........................................
Dátum narodenia: 		..........................................
Trvale bytom: 			..........................................
Bankové spojenie: 		.......................................... 
Číslo účtu:				 ........................................
Zapísaný v ................................. pod č. ...............................
		                          
(ďalej len „poskytovateľ“)
(objednávateľ a poskytovateľ ďalej spolu len „zmluvné strany“)
PREAMBULA

Zmluvné strany uzatvárajú túto zmluvu na základe výsledku verejného obstarávania postupom zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Článok I
Predmet zmluvy

1.1	Poskytovateľ sa zaväzuje pre objednávateľa vykonať tlač a balenie tlačovín – Krajských novín v požadovaných nákladoch, termíne a špecifikáciách v súlade s touto zmluvou (ďalej aj len „služby“).

1.2	Objednávateľ požaduje poskytnúť služby v nasledovnej špecifikácii: 

A/ tlač tlačovín:

-	celkový náklad: cca do 1.350.000 ks výtlačkov (5 čísel po 270.000 výtlačkov na vydanie); konkrétny počet bude uvedený v objednávke podľa ods. 1.3 tohto článku zmluvy
-	farebná obojstranná tlač na papier ťažký od 60 – 70 g
-	rozsah: 16 strán
-	formát: A4
-	väzba: lepená alebo zošívaná

B/ balenie tlačovín:

-	balenie tlačovín do vhodných obalov, ktoré zabránia ich poškodeniu pri transporte  a uskladnení, minimálne do zmršťovacích fólií a to po 200 ks. 

Celkový počet vydaní Krajských novín na rok 2019 je 6, a to v 2-mesačných intervaloch. 

1.3	Poskytovateľ služby uvedené v čl. I tejto zmluvy poskytne na základe objednávky, ktorá bude objednávateľom zaslaná poskytovateľovi formou emailu. 

Zmluvné strany sa dohodli, že konkrétna objednávka bude obsahovať najmä: 
-	konkrétny náklad pre dané číslo Krajských novín,
-	konkrétnu podobu tlačoviny, t.j. jej obsah - texty, obrázky, a pod.  

V prípade akýchkoľvek nejasností objednávky je poskytovateľ povinný kontaktovať objednávateľa za účelom upresnenia objednávky, inak zodpovedá objednávateľovi za škodu, ktorú mu tým spôsobí.

1.4	Podklady odovzdané objednávateľom poskytovateľovi za účelom poskytnutia služieb podľa tejto zmluvy sú vlastníctvom objednávateľa a poskytovateľ ich nesmie použiť pre akúkoľvek tretiu osobu bez výslovného predchádzajúceho písomného súhlasu objednávateľa a je povinný ich vrátiť objednávateľovi.

1.5	Finálna vizuálna verzia tlačoviny musí byť odsúhlasená zo strany objednávateľa. Na odsúhlasenie finálnej vizuálnej verzii tlačoviny si zmluvné strany dohodli nasledovný postup: Poskytovateľ predloží návrh finálnej vizuálnej verzii tlačoviny podľa tejto zmluvy objednávateľovi na odsúhlasenie najneskôr do 2 pracovných dní od doručenia objednávky podľa ods. 1.3 tohto článku zmluvy, pričom objednávateľ takto predložený návrh posúdi z hľadiska splnenia náležitostí vymienených objednávateľom a tento odsúhlasí alebo neodsúhlasí do 2 pracovných dní odo dňa predloženia a rozhodnutie oznámi. V prípade, že návrh nebude odsúhlasený, oznámi objednávateľ aj dôvody neodsúhlasenia. Poskytovateľ je povinný do 2 pracovných dní upraviť návrh v súlade s dôvodmi neodsúhlasenia a takto upravený návrh zaslať objednávateľovi na opätovné odsúhlasenie. Proces odsúhlasenia sa primerane použije opätovne až do odsúhlasenia. Objednávateľ je ďalej oprávnený v ktoromkoľvek štádiu poskytovania služieb kontrolovať jej vykonávanie. 

1.6	Poskytovateľ sa zaväzuje svoj záväzok vykonať služby podľa tejto zmluvy                 splniť v lehote do 3 pracovných dní od doručenia objednávky podľa ods. 1.3 tohto článku zmluvy. Poskytovateľ vyhlasuje, že je uzrozumený so skutočnosťou, že objednávateľ nemá záujem o vykonanie služby po dohodnutej lehote, pokiaľ objednávateľ neurčí písomne inak. Ak objednávateľ neurčí písomne inak, zmluva sa zrušuje márnym uplynutím dohodnutej lehoty na splnenie. V prípade, ak dôjde k zániku zmluvy podľa tohto odseku, objednávateľ je oprávnený požadovať od poskytovateľa zmluvnú pokutu vo výške 1.000,00 EUR za porušenie zmluvnej povinnosti a má nárok na náhradu škody. V prípade, ak objednávateľ písomne určí, že má záujem o vykonanie predmetu služby aj po dohodnutej lehote, ustanovenia čl. 3 ods. 3.5 a 3.6 a čl. IV ods. 4.3 tejto zmluvy tým nie sú dotknuté.  

1.7	Miesto dodania tlačovín: Slovenská pošta, pobočka Košice 2, Thurzova 3, 040 01 Košice.

1.8	Touto zmluvou sa objednávateľ zaväzuje zaplatiť poskytovateľovi odplatu za poskytnuté služby  podľa podmienok stanovených v tejto zmluve.

1.9	Poskytovateľ vyhlasuje, že sa v plnom rozsahu oboznámil s charakterom a rozsahom služieb v zmysle podmienok stanovených objednávateľom a že sú mu známe technické, kvalitatívne a iné podmienky ich vykonávania.

1.10	Poskytovateľ vyhlasuje, že disponuje takými odbornými znalosťami a kapacitami, ktoré sú k vykonaniu služieb potrebné a služby vykoná s odbornou starostlivosťou na svoje náklady a na svoje nebezpečenstvo.

Článok II                                                             
Odplata za poskytnuté služby  a spôsob fakturácie

2.1	Zmluvné strany sa dohodli, že odplata za poskytnuté služby podľa čl. I. tejto zmluvy je dohodnutá v zmysle cenovej ponuky, ktorá tvorí prílohu č. 1 tejto zmluvy. 

Odplata za poskytnuté služby je .............. EUR s DPH / 1 výtlačok. 

Poskytovateľ má nárok na odplatu len za riadne a včas poskytnuté služby objednávateľovi a to v rozsahu poskytovateľom skutočne vykonaných služieb.
2.2	V odplate za poskytnuté služby sú zahrnuté všetky náklady a výdavky poskytovateľa, ktoré súvisia s plnením predmetu tejto zmluvy.

2.3	Úhrada sa vykoná bezhotovostným platobným stykom na základe poskytovateľom vystavených faktúr po riadnom splnení záväzku poskytovateľa poskytnúť služby podľa tejto zmluvy, so splatnosťou faktúry 30 dní od jej doručenia objednávateľovi, ak faktúra bude obsahovať všetky náležitosti uvedené v tejto zmluve. Poskytovateľ je oprávnený vystaviť faktúru po každom čísle periodika.
2.4	Faktúra vystavená poskytovateľom musí obsahovať všetky náležitosti daňového dokladu podľa platných  právnych predpisov ako aj tieto náležitosti:
-	označenie zmluvných strán, obchodné meno, adresu, sídlo, IČO, DIČ, IČ DPH
-	názov a číslo zmluvy,
-	číslo faktúry,
-	deň vystavenia  a deň splatnosti faktúry,
-	u faktúr s uplatnením DPH hodnotu DPH v % a v EUR,
-	fakturovanú sumu v EUR,
-	označenie peňažného ústavu a číslo účtu, na ktorý sa má platiť fakturovaná suma,
-	konštantný a variabilný symbol,
-	rozpis fakturovaných čiastok, 
-	označenie osoby, ktorá faktúru vystavila,
-	pečiatka a podpis oprávnenej osoby poskytovateľa.

2.5	V prípade, ak faktúra vystavená poskytovateľom nebude obsahovať náležitosti uvedené v zákone alebo v čl. II. ods. 2.4. tejto zmluvy, resp. faktúra bude mať chybu vyplývajúcu z nesprávne uvedeného množstva alebo ceny, je objednávateľ oprávnený vrátiť takúto faktúru poskytovateľovi na opravu, resp. doplnenie. V takom prípade sa zastaví plynutie lehoty splatnosti vyúčtovanej odplaty a nová lehota splatnosti vyúčtovanej odplaty začne plynúť doručením správne vystavenej faktúry (v zmysle zákona a podmienok dohodnutých v tejto zmluve) objednávateľovi.
2.6	Odplata sa považuje za uhradenú v lehote splatnosti, ak je v celom rozsahu pripísaná na účet poskytovateľa v lehote splatnosti. Ak deň splatnosti pripadne na sobotu, nedeľu, sviatok, alebo deň pracovného pokoja v Slovenskej republike, posúva sa dátum splatnosti na najbližší nasledujúci pracovný deň.
2.7	Pre prípad omeškania objednávateľa s platením odplaty za poskytnuté služby si zmluvné strany dohodli platenie úrokov z omeškania vo výške 0,02 % zo sumy, s ktorou je objednávateľ v omeškaní, za každý deň omeškania.
2.8	V prípade reklamácie vád služieb až do vyriešenia reklamácie pre zmluvné strany záväzným spôsobom objednávateľ nie je v omeškaní s úhradou odplaty za poskytnuté služby. 
Článok III
Práva a povinnosti zmluvných strán

3.1	Poskytovateľ nie je oprávnený poveriť tretiu osobu poskytovaním služieb bez predchádzajúceho písomného súhlasu objednávateľa.
3.2	Poskytovateľ je povinný:
a.	poskytnúť služby riadne a včas, s odbornou starostlivosťou, v obvykle požadovanej kvalite, v súlade s požiadavkami právnych predpisov, ktoré sa na poskytované služby vzťahujú a v zmysle podmienok dohodnutých v tejto zmluve,
b.	bezodkladne po zistení upovedomiť objednávateľa o všetkých prekážkach poskytovania služieb a navrhnúť mu možnosti odstránenia týchto prekážok,
c.	na požiadane ihneď informovať objednávateľa o priebehu poskytovania služieb podľa tejto zmluvy, 
d.	na vlastné náklady a bez zbytočného odkladu, najneskôr do 5 dní od doručenia reklamácie, odstrániť chyby a nedostatky predmetu služby,
e.	pri vykonávaní služieb dbať na záujmy a dobré meno objednávateľa a konať v súlade so záujmami objednávateľa, ktoré sú mu známe.

3.3	Poskytovateľ zodpovedá za škodu, ktorá vznikne v dôsledku porušenia povinnosti poskytovateľa vyplávajúcej pre neho z tejto zmluvy alebo zo všeobecne záväzných právnych predpisov platných v SR. 
3.4	Objednávateľ je povinný zaplatiť poskytovateľovi odplatu za poskytnuté služby v dohodnutej výške a  lehote splatnosti.
3.5	V prípade omeškania poskytovateľa s plnením tejto zmluvy v lehote podľa článku I ods. 1.6 tejto zmluvy, objednávateľ je oprávnený požadovať od poskytovateľa zmluvnú pokutu vo výške 0,5 % z odplaty za poskytnuté služby za každý začatý deň omeškania. To isté platí v prípade, že sa poskytovateľ dostane do omeškania s odstraňovaním vád predmetu služby. Ustanovenie čl. IV ods. 4.3 tejto zmluvy tým nie je dotknuté.
3.6	V prípade, že poskytovateľ preukázateľne neposkytol služby v súlade s touto zmluvou, t.j. tlačoviny boli nekvalitne, resp. nesprávne vytlačené alebo neboli doručené v súlade s touto zmluvou, objednávateľ je oprávnený požadovať od poskytovateľa zmluvnú pokutu vo výške 1.000,00 EUR. Ustanovenie čl. IV ods. 4.3 tejto zmluvy tým nie je dotknuté.

3.7	Zmluvné pokuty podľa tejto zmluvy, sú splatné na základe písomnej výzvy, resp. faktúry objednávateľa doručenej poskytovateľovi a v lehote do 10 dní od jej doručenia. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; náhrada škody môže byť uplatňovaná objednávateľom voči poskytovateľovi v plnej výške. Objednávateľ je oprávnený jednostranne započítať proti pohľadávke poskytovateľa voči nemu na zaplatenie odplaty za poskytnuté služby podľa článku II. ods. 2.1 tejto zmluvy všetky svoje prípadné pohľadávky voči poskytovateľovi na zaplatenie zmluvných pokút podľa tejto zmluvy.

Článok IV
Zánik zmluvného vzťahu

4.1	Táto zmluva sa uzatvára na dobu určitú a jej platnosť končí riadnym poskytnutím všetkých dohodnutých služieb; ustanovenie čl. I ods. 1.6 tejto zmluvy tým nie je dotknuté.  
4.2	Túto zmluvu je možné ukončiť:
a)	písomnou dohodou zmluvných strán; dohoda musí mať písomnú formu a musí byť  podpísaná obidvomi zmluvnými stranami,
b)	odstúpením od zmluvy v prípadoch uvedených v zákone alebo v tejto zmluve; odstúpenie od zmluvy musí mať písomnú formu a musí byť doručené druhej zmluvnej strane, pričom odstúpenie od zmluvy je účinné dňom jeho doručenia druhej zmluvnej strane. 
4.3	Objednávateľ je oprávnený od tejto zmluvy odstúpiť, ak:
•	poskytovateľ neposkytuje služby uvedené v čl. I. tejto zmluvy riadne a včas v súlade s touto zmluvou. Nárok na odstúpenie od tejto zmluvy je možné uplatniť aj len čiastočne. 

Objednávateľ má právo na náhradu škody a nákladov spôsobených odstúpením od zmluvy. 

Článok V
Záverečné ustanovenia
	
5.1	Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a súvisiacimi predpismi.

5.2	Táto zmluva sa môže meniť iba dohodou zmluvných strán v písomnej forme.

5.3	Všetky písomnosti jednej zmluvnej strany určené druhej zmluvnej strane budú doručované osobne, kuriérom alebo doporučene poštou na adresy zmluvných strán uvedené v záhlaví tejto zmluvy. V prípade, ak dôjde k zmene v záhlaví uvedených údajov, zaväzujú sa zmluvné strany túto zmenu bezodkladne písomne oznámiť druhej zmluvnej strane, v opačnom prípade sa má za to, že pôvodné údaje  sú správne. V prípade odmietnutia prevzatia zásielky alebo ak sa zásielka doručovaná poštou vráti z akéhokoľvek dôvodu odosielateľovi späť ako nedoručiteľná alebo nevyzdvihnutá v úložnej lehote, považuje sa písomnosť za doručenú v deň jej odmietnutia alebo odoslania (podania na poštovú prepravu). 

5.4	Táto zmluva bola vyhotovená v štyroch rovnopisoch, jeden rovnopis pre poskytovateľa a tri rovnopisy pre objednávateľa.

5.5	Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.  

5.6	Prílohy k tejto zmluve sú:
a)	príloha č. 1 – Cenová ponuka
b)	príloha č. 2 – Opis predmetu zákazky

5.7	Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju podpisujú.

V mene objednávateľa:					V mene poskytovateľa:

V __________ dňa ________				V __________ dňa ________

___________________________				________________________
Ing. Rastislav Trnka
predseda samosprávneho kraja